Любовта е сила

Аз руйно вино ще налея,

в две чаши от кристал.

И нека то да ни упие,

в свещен съюз да ни скрепи!

Две свещи ще запаля в мрака-

една за теб, една за мен.

Те път ще начертаят в любовта ни,

ще сгреят влюбените ни сърца.

Аз търсих те и те намерих,

красива моя огнена мечта,

ще те закрилям и ще те обичам

и с друга няма да те заменя.

Олтар от любовта си ще направя

и в него твоя лик ще сътворя,

ще те целувам пламенно и нежно,

за теб готов съм да умра.

Не ме оставяй и не ме забравяй!

Не си отивай никога от мен!

И ако любовта ни някой ден си иде

ще пия вино до зори.

Сълзите ми горчиви с него ще се слеят.

Дали и то така ще ми горчи?

Но ако ти останеш с мене,

ще бъда най-щастливият човек.

Две свещи ще запаля пак във мрака,

в две чаши виното ще заискри.

И твоите очи, тъй нежни и красиви,

ще блеснат в тях хиляди лъчи.

**Трето място за поезия –** Светослав Антонов